เรื่องร้องเรียน: มีร้านขายทุเรียนมาตั้งขายบริเวณนี้ หลังจากขาย แม่ค้าจะโยนเปลือกทุเรียนทิ้งป่าข้างทาง  (ป่าชื้นมีน้ำขังบางจุด) แม่ค้าทิ้งมาตลอด ยิ่งเวลาที่ขายได้เยอะๆจะทิ้งเยอะ มากจนส่งกลิ่นเหม็น หรือในบางครั้งที่ทุเรียนเริ่มสุก จะมีกลิ่นเหม็นมากเป็นพิเศษ แม่ค้าใช้วิธีขยับเต้นขายไปเรื่อยๆ ขยับไปตรงไหนก็จะมีการทิ้งเปลือกทุเรียนตลอดค่ะ
การดำเนินการของเจ้าหน้าที่: สำนักงานเขตราษฎร์บูรณะ โดยฝ่ายเทศกิจ จัดเจ้าหน้าที่เทศกิจ 251 ตรวจสอบเหตุร้องเรียนร้านขายทุเรียนทิ้งเปลือกทุเรียนลงป่าข้างทาง จากการตรวจสอบพบผู้ค้าทิ้งเปลือกทุเรียนลงป่าข้าวทางจริง เจ้าหน้าที่ได้ประชาสัมพันธ์แจ้งเตือนให้ดำเนินการแก้ไขโดยการให้ผู้ค้าทุเรียนเก็บเปลือกทุเรียนที่โยนทิ้งลงป่าข้างทางใส่กระสอบให้เรียบร้อยแล้วให้นำมาทิ้งยังจุดทิ้งขยะที่มีถังรองรับขยะอยู่พร้อมกำชับไม่ให้นำเปลือกทุเรียนมาทิ้งแบบนี้อีกซึ่งเจ้าหน้าที่ได้นำผู้ค้าทุเรียนเข้ามาดำเนินการเปรียบเทียบปรับที่สำนักงานเขตแล้วตามใบเสร็จรับเงินเล่มที่ 05787 เลขที่ 07 เลขคดีที่ 407/66 ลงวันที่ 4 ก.ค.2566 ทั้งนี้เจ้าหน้าจักได้ตรวจกวดขันต่อเนื่องต่อไป บริเวณซอยสุขสวัสดิ์ 30 ถนนสุขสวัสดิ์
ความเห็นของผู้แจ้ง: ทำงานไวมากค่ะ อยากให้มีระบบติดตามเรื่องสำหรับผู้ที่โดนค่าปรับ เผื่อบางคนไม่แก้ไขค่ะ เจ้าหน้าที่สู้ๆนะคะ เป็นกำลังใจให้ค่ะ ทำงานไวแบบนี้ตลอดไปนะคะ
พื้นที่: แขวงบางปะกอก เขตราษฎร์บูรณะ กรุงเทพมหานคร